

ԱՄՓՈՓԱԹԵՐԹ
«ԵՐԵՎԱՆ ՔԱՂԱՔԻ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶԻ ԱՇՏԱՐԱԿ ՀԱՄԱՅՆՔԻ ՍԱՍՈՒՆԻԿ ԲՆԱԿԱՎԱՅՐԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ ՏԱՐԱԾՔՆԵՐԻ ՆԿԱՏՄԱՄԲ ՀԱՆՐՈՒԹՅԱՆ ԳԵՐԱԿԱ ՇԱՀ ՃԱՆԱՉԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2024 ԹՎԱԿԱՆԻ ՕԳՈՍՏՈՍԻ 22-Ի N 1323-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ տարածքային կառավարման և ենթակառուցվածքների նախարարություն
	23.07.2026թ.

	1. 
	N ԴԽ//28264-2026

	«Երևան քաղաքի և Հայաստանի Հանրապետության Արագածոտնի մարզի Աշտարակ համայնքի Սասունիկ բնակավայրի վարչական սահմաններում գտնվող տարածքների նկատմամբ հանրության գերակա շահ ճանաչելու և Հայաստանի Հանրապետության կառավարության 2024 թվականի օգոստոսի 22-ի N 1323-Ն որոշումն ուժը կորցրած ճանաչելու մասին» Հայաստանի Հանրապետության կառավարության որոշման նախագծի վերաբերյալ առարկություններ չունենք։
	Ընդունվել է ի գիտություն:

	2.Կադաստրի կոմիտե
	24.07.2026թ.

	1. 
	N ՍԹ/15801-2026

	Նախագծի N 2 հավելվածի 59-րդ տողը առաջարկում ենք հանել՝ հաշվի առնելով, որ ՀՀ Արագածոտնի մարզի Աշտարակ համայնքի Սասունիկ գյուղում գտնվող 02-095-0213-0043 կադաստրային ծածկագրով հողամասը ներկայումս արտացոլված չէ գործող կադաստրային քարտեզում, և այն ամբողջությամբ ներառված է նույն հավելվածի 88-րդ տողում նշված 02-095-0213-0031 կադաստրային ծածկագրով հողամասի սահմաններում:
Նախագծի N 2 հավելվածի 77-րդ և 91-րդ տողերը առաջարկում ենք միավորել՝ հիմք ընդունելով Անշարժ գույքի էլեկտրոնային տեղեկատվական շտեմարանի տվյալները, որոնց համաձայն՝ քաղաք Երևան, Աջափնյակ, Սիլիկյան թաղամաս,12-րդփողոց, 104 հասցեում գտնվող արդյունաբերության, ընդերքօգտագործման և այլ արտադրական նշանակության 01-001-520-0011, 01-001-0521-0004 կադաստրային ծածկագրերով համապատասխանաբար 16.037732 հա և 2.7823 հա հողամասերի, դրանց վրա տեղակայված շենք-շինությունների նկատմամբ գրանցված է «ՀԱՎԵՐԺՈՒԹՅՈՒՆ 1» ՍՊԸ-ի սեփականության, իսկ 01-001-0521-0003 կադաստրային ծածկագրով հողամասի նկատմամբ՝ վարձակալության իրավունքը (հիմք՝ անշարժ գույքի նկատմամբ իրավունքների պետական գրանցման N 31052018-01-0074 վկայական):
   Միաժամանակ հաշվի առնելով, որ ՀՀ կառավարության 2009 թվականի դեկտեմբերի 24-ի «Հայաստանի Հանրապետության Երևանի քաղաքային համայնքի վարչական սահմաններում գտնվող, պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին» N 1517-Ն որոշմամբ հաստատված հատակագծում և Երևան քաղաքի կադաստրային քարտեզում արտացոլված հողամասերի նպատակային նշանակությունների միջև առկա են որոշակի անհամապատասխանություններ, առաջարկում ենք քննարկել Նախագծի N 2 հավելվածից «Նպատակային նշանակություն» սյունակը հանելու հարցը:
	Ընդունվել է






Ընդունվել է











Ընդունվել է



	3. ՀՀ ֆինանսների նախարարություն
	29.07.2026թ.

	2. 
	N 01/11-4/20542-2026

	«Երևան քաղաքի և Հայաստանի Հանրապետության Արագածոտնի մարզի Աշտարակ համայնքի Սասունիկ բնակավայրի վարչական սահմաններում գտնվող տարածքների նկատմամբ հանրության գերակա շահ ճանաչելու և Հայաստանի Հանրապետության կառավարության 2024 թվականի օգոստոսի 22-ի N 1323-Ն որոշումն ուժը կորցրած ճանաչելու մասին» Հայաստանի Հանրապետության կառավարության որոշման նախագիծը և հայտնում է, որ առաջարկություններ և դիտողություններ չունի
	Ընդունվել է ի գիտություն:

	4. Երևանի քաղաքապետարան
	10.07.2026թ.

	3. 
	N 01/9.1.1/24529-2026

	Ի պատասխան Ձեր՝ 2026 թվականի հուլիսի 13-ի թիվ 01/9.1.1/24529-2026 գրության՝ ներկայացված «Երևան քաղաքի և Հայաստանի Հանրապետության Արագածոտնի մարզի Աշտարակ համայնքի Սասունիկ բնակավայրի վարչական սահմաններում գտնվող տարածքների նկատմամբ հանրության գերակա շահ ճանաչելու և Հայաստանի Հանրապետության կառավարության 2024 թվականի օգոստոսի 22-ի N 1323-Ն որոշումն ուժը կորցրած ճանաչելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը․
Նկատի ունենալով «Հանրության գերակա շահերի ապահովման նպատակով սեփականության օտարման մասին» օրենքի 7-րդ հոդվածի 2-րդ մասի կարգավորումը՝ հայտնում ենք, որ Նախագծում բացակայում են Նախագծով հանրության գերակա շահ ճանաչվող տարածքների և այդ տարածքներում առկա սեփականության օբյեկտների նկարագրության արձանագրությունների կազմման կարգի, ժամկետների և իրավական հիմքերի, օտարման նպատակի իրագործումն սկսելու և ավարտելու վերջնաժամկետների, ինչպես նաև oտարվող uեփականության uեփականատերերին և oտարվող uեփականության նկատմամբ պետական գրանցում ունեցող գույքային իրավունքներ ունեցող անձանց Նախագծի ընդունման մասին պատշաճ և սահմանված ժամկետում ծանուցելու պարտականության վերաբերյալ կարգավորումներ: Նկատի ունենալով նշվածը՝ հայտնում ենք, որ Նախագիծը վերանայման և լրամշակման կարիք ունի։
	Մասամբ է ընդունվել։
Դիտարկումը չի ընդունվել օտարվող սեփականության նկարագրության արձանագրությունների կազմման կարգի և ժամկետների մասով, քանի որ դրանք արդեն սահմանված են Նախագծի 2-րդ կետի 4-րդ ենթակետով՝ հղում կատարելով ՀՀ կառավարության 2026 թվականի հուլիսի 9-ի N 1028-Ն որոշմամբ սահմանված կարգին։


	Միևնույն ժամանակ, հայտնում ենք, որ Նախագծին կից ներկայացված Հավելված N 1-ով նախատեսվող սխեման անհրաժեշտ է ներկայացնել WGS-84 կոորդինատների նշումներով։

	 Չի ընդունվել։
«Հանրության գերակա շահերի ապահովման նպատակով սեփականության օտարման մասին» օրենքի 7-րդ հոդվածի 2-րդ մասի «գ» կետով նախատեսված՝ հանրության գերակա շահ ճանաչվող տարածքի սխեմայի նկատմամբ WGS-84 կոորդինատների պարտադիր նշման պահանջ սահմանված չէ։

	Անհրաժեշտ է նաև նկատի ունենալ, որ Նախագիծը ենթակա է հանրային քննարկման՝ Հայաստանի Հանրապետության կառավարության 2018 թվականի հոկտեմբերի 10-ի N 1146-Ն որոշմամբ սահմանված կարգով։
	 Ընդունվել է ի գիտություն:

	Միևնույն ժամանակ, հայտնում ենք, որ Երևան քաղաքի ավագանու 2024 թվականի սեպտեմբերի 10-ի N 204-Ն որոշմամբ հաստատված Երևան քաղաքի գլխավոր հատակագծի համաձայն՝ Նախագծին կից ներկայացված հավելվածում ներառված գույքերը հիմնականում ներառված  են բնակավայրերի` խառը կառուցապատման հողերի գոտում, բացառությամբ`      
01-001-0530-0001 մասամբ
01-001-0530-0002 հիմնական մասով
01-001-0530-0003 ամբողջությամբ 
01-001-0530-0004 մասամբ 
01-001-0530-0005 ամբողջությամբ
01-001-0530-0006 ամբողջությամբ
01-001-0530-0007 ամբողջությամբ
01-001-0530-0008 ամբողջությամբ
01-001-0530-0009 ամբողջությամբ
01-001-0530-0010 ամբողջությամբ
01-001-0530-0013 ամբողջությամբ
գույքերի, որոնք ընդգրկված են բնակավայրերի` ընդհանուր կանաչ տարածքում:

	Ընդունվել է ի գիտություն::

	5. ՀՀ Արագածոտնի մարզպետարան
	03.08.2026թ.

	4. 
	N 01/9.1.1/27303-2026

	«Երևան քաղաքի և Հայաստանի Հանրապետության Արագածոտնի մարզի Աշտարակ համայնքի Սասունիկ բնակավայրի վարչական սահմաններում գտնվող տարածքների նկատմամբ հանրության գերակա շահ ճանաչելու և Հայաստանի Հանրապետության կառավարության 2024 թվականի օգոստոսի 22-ի N 1323-Ն որոշումն ուժը կորցրած ճանաչելու մասին» ՀՀ կառավարության որոշման նախագծի վերաբերյալ ՀՀ Արագածոտնի մարզպետի աշխատակազմը դիտողություններ և առաջարկություններ չունի:
	 Ընդունվել է ի գիտություն:

	Սակայն, հարկ ենք համարում տեղեկացնել, որ ՀՀ կառավարության 2024 թվականի օգոստոսի 22-ի N 1323-Ն որոշման N2 հավելվածում առկա է եղել սխալ:  Հավելվածի 59-րդ տողում ներառված ՀՀ Արագածոտնի մարզի Աշտարակ համայնքի Սասունիկ բնակավայրի վարչական սահմաններում գտնվող 02-095-0213-0043 ծածկագրով հողամաս գոյություն չունի: Այն սխալմամբ է ներառվել ցանկում, քանի որ կադաստրային քարտեզում այն հաշվառվել է որպես առանձին ծածկագրով միավոր: Իրականում նշված ծածկագրով հողամասը ընդգրկված է եղել 02-095-0213-0031 ծածկագրով հողամասի մեջ:
Նշված սխալի մասին տեղյակ է պահվել 02-095-0213-0031 ծածկագրով հողամասի սեփականատիրոջը՝ «ԱՐՄԵՆԻԱ ՎԱՅՆ» ԳՈՐԾԱՐԱՆ» ՍՊԸ-ի տնօրինությանը, որը դիմել է ՀՀ կադաստրի կոմիտե և կադաստրային քարտեզում առկա սխալը ուղղվել է: Այժմ գործող կադաստրային քարտեզում 02-095-0213-0043 ծածկագրով հողամաս չկա:
Քանի որ շրջանառվում է որոշման նոր նախագիծ, առաջարկում ենք հավելված N2-ի 59-րդ տողի 02-095-0213-0043 ծածկագրով հողամասը հանել գերակա շահ ճանաչվող տարածքների ցանկից:
Կից ներկայացվում են 02-095-0213-0031 ծածկագրով հողամասի սեփականության իրավունքի հին և նոր վերագրանցում ստացած վկայականների պատճենները և հատված կադաստրային հին և նոր գործող քարտեզներից:
	 Չի ընդունվել։
Նախագծում 02-095-0213-0043 ծածկագրով հողամաս չկա։ Կա միայն 02-095-0213-0031 ծածկագրով հողամաս։

	Միևնույն ժամանակ տեղեկացնում ենք, որ կա անհամապատասխանություն հիմնավորման և նախագծի մեջ նշված սեփականության օտարման գործընթացն սկսելու վերջնաժամկետների միջև (հիմնավորման մեջ նշված է 2027 թվականի սեպտեմբերի 30, իսկ նախագծում՝ դեկտեմբերի 15):
	Ընդունվել է։

	Տեղեկացնում ենք նաև, որ ՀՀ կառավարության 2024 թվականի օգոստոսի 22-ի N1323-Ն որոշման պահանջներին համապատասխան, ՀՀ Արագածոտնի մարզպետի աշխատակազմի կողմից իրականացվել են Աշտարակ համայնքի Սասունիկ բնակավայրի վարչական տարածքում գտնվող, իրավաբանական անձի սեփականությունը հանդիսացող, 62.9997 հա ընդհանուր մակերեսով թվով 4 միավոր գյուղատնտեսական նշանակության հողամասերի նկարագրության արձանագրությունների կազմման աշխատանքները և գերակա շահ ճանաչված գույքերի օտարման նպատակով, «ԷՔՎԻԼԻԲՐԻՈՒՄ» ՍՊԸ-ի հետ կնքված հողամասերի շուկայական արժեքի գնահատման ծառայությունների ձեռքբերման պայմանագրով կատարվել է շուկայական արժեքի գնահատություն: 
«ԷՔՎԻԼԻԲՐԻՈՒՄ» ՍՊԸ-ի կողմից ներկայացված գույքի գնահատման հաշվետվության համաձայն, վերը նշված հողամասերի ընդհանուր շուկայական արժեքը գնահատվել է 78 154 000 ՀՀ դրամ:
	 Ընդունվել է ի գիտություն:

	6. ՀՀ Արդարադատության նախարարություն
	03.09.2026թ.

	5. 
	N /27․1․2/47085-2026

	«Երևան քաղաքի և Հայաստանի Հանրապետության Արագածոտնի մարզի Աշտարակ համայնքի Սասունիկ բնակավայրի վարչական սահմաններում գտնվող տարածքների նկատմամբ հանրության գերակա շահ ճանաչելու և Հայաստանի Հանրապետության կառավարության 2024 թվականի օգոստոսի 22-ի N 1323-Ն որոշումն ուժը կորցրած ճանաչելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը՝
1. Նախագծի նախաբանում նշվել է «Ղեկավարվելով «Հանրության գերակա շահերի ապահովման նպատակով սեփականության օտարման մասին» օրենքի 4-րդ հոդվածի 2-րդ մասի «ե» ենթակետով, 5-րդ և 7-րդ հոդվածներով, «Նորմատիվ իրավական ակտերի մասին» օրենքի 37-րդ հոդվածի 1-ին մասով և ««Հանրության գերակա շահերի ապահովման նպատակով սեփականության օտարման մասին» օրենքում փոփոխություններ և լրացումներ կատարելու մասին» 2026 թվականի փետրվարի 11-ի ՀՕ-28-Ն օրենքի 15-րդ հոդվածով՝ (…)»:
Առաջարկում ենք նախաբանից հանել «Հանրության գերակա շահերի ապահովման նպատակով սեփականության օտարման մասին» օրենքի (այսուհետ՝ Օրենք) 5-րդ հոդվածը, քանի որ «Նորմատիվ իրավական ակտերի մասին» օրենք 13-րդ հոդվածի 1-ին մասի համաձայն՝ նախաբանում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:
Մինչդեռ Օրենքի 5-րդ հոդվածը վերաբերում է օտարվող սեփականությանն ու սեփականության չօտարված մասի օտարում պահանջելու դեպքերին, որպիսիք «Նորմատիվ իրավական ակտերի մասին» օրենք 13-րդ հոդվածի 1-ին մասի համատեքստում լիազորող նորմեր չեն:
Միաժամանակ, որոշակիությունն ու հստակությունն ապահովելու նպատակով առաջարկում ենք վկայակոչել ««Հանրության գերակա շահերի ապահովման նպատակով սեփականության օտարման մասին» օրենքում փոփոխություններ և լրացումներ կատարելու մասին» 2026 թվականի փետրվարի 11-ի ՀՕ-28-Ն օրենքի 15-րդ հոդվածի 2-րդ մասը:
	Ընդունվել է:

	2․ Նախագծի 1-ին կետի 4-րդ ենթակետում նշվել է՝ «4) օտարվող սեփականության օտարումը չհիմնավորված վնաս չի պատճառում սեփականատերերին, քանի որ օտարվող սեփականության նկատմամբ իրականացվող միջամտությունը սահմանափակվում է ծրագրի իրականացման համար օբյեկտիվորեն անհրաժեշտ ծավալով, օտարումը կատարվելու է «Հանրության գերակա շահերի ապահովման նպատակով սեփականության օտարման մասին» օրենքով սահմանված կարգով․»:
Առաջարկում ենք ի հավելումն նշել նաև, որ օտարվող սեփականության օտարումը չհիմնավորված վնաս չի պատճառում սեփականատերերին, քանի որ սեփականության օտարումն իրականացվում է նախնական և համարժեք փոխհատուցմամբ, որը ներառում է գույքի շուկայական արժեքից առնվազն 15 տոկոս ավել հաշվարկված արժեքը:
	Ընդունվել է։

	3․ Նախագծի 2-րդ կետի 4-րդ ենթակետում նշվել է «4) օտարման նպատակի իրագործումն սկսելու վերջնաժամկետ է սահմանվում սույն որոշումն ուժի մեջ մտնելուց հետո յոթ տարին լրանալու օրը, իսկ ավարտելու վերջնաժամկետ՝ Հայաստանի Հանրապետության կառավարության 2026 թվականի փետրվարի 26-ի N 228-Լ որոշմամբ հաստատված «Ակադեմիական քաղաքի զարգացման հայեցակարգով» նախատեսված՝ Ակադեմիական քաղաքի տարածքի գլխավոր հատակագծով նախատեսված ամբողջական կառուցապատման համար հետագա փուլերի ժամանակացույցով սահմանվող վերջնաժամկետը, բայց ոչ ուշ, քան սույն որոշումն ուժի մեջ մտնելուց հետո 15 տարին լրանալու օրը.»:
Խնդրահարույց է հատկապես օտարման նպատակի իրագործումն ավարտելու վերջնաժամկետի ձևակերպումը, քանի որ որոշումն այն հստակ չի սահմանում, այլ կապվում է Կառավարության մեկ այլ որոշմամբ սահմանված ժամանակացույցով նախատեսված ժամկետի հետ։ Մինչդեռ Օրենքի 7-րդ հոդվածի 2-րդ մասի «զ)» կետը պահանջում է, որ օտարման նպատակի իրագործումն սկսելու և ավարտելու վերջնաժամկետները հստակ և որոշակի սահմանվեն հենց հանրության գերակա շահ ճանաչելու մասին Կառավարության որոշմամբ։
Ավելին, Նախագծի 1-ին կետի 1-ին ենթակետով նախատեսվում է, որ ծրագիրը ողջամտորեն իրագործելի է Կառավարության 2026 թվականի փետրվարի 26-ի N 228-Լ որոշմամբ սահմանված ժամկետներում՝ ըստ ծրագրի իրականացման փուլերի։ Մինչդեռ Կառավարության 2026 թվականի փետրվարի 26-ի N 228-Լ որոշմամբ հաստատված հավելվածի 170-րդ կետով վերջին՝ երկրորդ փուլի համար նախատեսված ժամկետը սահմանված է «2034-ից հետո» ձևակերպմամբ՝ առանց ավարտի հստակ վերջնաժամկետի։
Այսպիսով, Նախագծով օտարման նպատակի իրագործումն ավարտելու համար փաստացի նախատեսվում է 8-ից մինչև 15 տարվա անորոշ ժամկետային միջակայք, ինչը չի ապահովում Օրենքով պահանջվող վերջնաժամկետի հստակ և որոշակի սահմանումը։
Նույն անորոշությունն առկա է նաև օտարման նպատակի իրագործումն սկսելու վերջնաժամկետի մասով: Տեխնիկապես նշվել է Օրենքի 4-րդ հոդվածի 3-րդ մասով նախատեսված յոթ տարվա ժամկետը, որն օտարման նպատակի իրագործումը սկսելու առավելագույն ժամկետն է: Մինչդեռ Օրենքի պահանջը հստակ և որոշակի ժամկետներ նախատեսելն է:  Ավելին՝  Օրենքի 4-րդ հոդվածի 3-րդ մասով սահմանված յոթամյա ժամկետի հաշվարկման ելակետ պետք է դիտարկվի հանրության գերակա շահ ճանաչելու մասին կառավարության այն որոշման ուժի մեջ մտնելու պահը, որով օտարման տվյալ նպատակը հանրության գերակա շահ է ճանաչվել առաջին անգամ։
	Ընդունվել է։

	4․ Նախագծի 2-րդ կետի 5-րդ ենթակետում նշվել է «5) օտարվող սեփականության նկարագրության արձանագրությունները կազմվում են Հայաստանի Հանրապետության կառավարության 2026 թվականի հուլիսի 9-ի N 1028-Ն որոշմամբ սահմանված կարգով` սույն որոշումն ուժի մեջ մտնելուց հետո վեց ամսվա ընթացքում, իսկ օտարվող սեփականության և դրա նկատմամբ գույքային իրավունքների շուկայական արժեքի գնահատման աշխատանքներն ավարտվում են՝ սույն որոշումն ուժի մեջ մտնելուց հետո ութ ամսվա ընթացքում.»:
Գնահատման գործընթացն իրականացվում է նկարագրության արձանագրության հիման վրա, որի պայմաններում փաստացի գույքի գնահատման համար նախատեսվում է երկամսյա ժամկետում։ Եթե նկարագրության արձանագրությունը կազմվում է սույն որոշումն ուժի մեջ մտնելուց հետո վեց ամսվա ընթացքում, ապա դրա հիման վրա գույքի գնահատումը պետք է իրականացվի առավելագույնը երկու ամսվա ընթացքում՝ սույն որոշումն ուժի մեջ մտնելուց հետո սահմանված ութամսյա ընդհանուր ժամկետը պահպանելու նպատակով։
Մինչդեռ սեփականատերերի և գույքային իրավունքներ ունեցող անձանց կողմից գնահատողի թեկնածություն առաջադրելու համար նախատեսված է երկշաբաթյա ժամկետ (Օրենքի 10-րդ հոդվածի 2-րդ մաս), որին գումարվելու են նաև Կառավարության 2026 թվականի հունիսի 18-ի «Հանրության գերակա շահերի ապահովման նպատակով սեփականության օտարման մասին» օրենքով սահմանված դեպքերում հանրության գերակա շահերի ապահովման նպատակով օտարվող սեփականության գնահատողի ընտրությունն իրականացնելու կարգը սահմանելու մասին» թիվ 882-Ն որոշմամբ գնահատողի ընտրության, նրանց հետ պայմանագրեր կնքելու և այլ ընթացակարգային ժամկետները: 
Միաժամանակ, հաշվի առնելով, որ տարբեր գույքերի և դրանց նկատմամբ գույքային իրավունքների գնահատումը կարող է իրականացվել տարբեր գնահատողների կողմից՝ գնահատման աշխատանքների տևողությունը կարող է էականորեն տարբեր լինել՝ կախված գնահատման ենթակա գույքի բնույթից, ծավալից և գործընթացի կազմակերպման առանձնահատկություններից։
Հաշվի առնելով վերոգրյալը՝ գնահատման գործընթացը պատշաճ և ճկուն կազմակերպելու նպատակով առաջարկում ենք Կառավարության որոշմամբ չսահմանել օտարվող սեփականության և դրա նկատմամբ գույքային իրավունքների շուկայական արժեքի գնահատման աշխատանքների իրականացման առանձին ժամկետներ՝ նկատի ունենալով նման ժամկետներ սահմանելու օրենսդրական պահանջի բացակայությունը, ինչպես նաև գործընթացի համար արհեստական ժամկետային սահմանափակումներ չստեղծելու անհրաժեշտությունը։
	Ընդունվել է։

	5․ Նախագծի 2-րդ կետի 6-րդ ենթակետում նշվել է «6) սույն որոշումից ծագող օտարվող սեփականության նկատմամբ «Հանրության գերակա շահերի ապահովման նպատակով սեփականության օտարման մասին» օրենքի 15-րդ հոդվածով նախատեսված սահմանափակումները ենթակա են պետական գրանցման օրենքով սահմանված կարգով և ժամկետում՝ ձեռքբերողի միջոցների հաշվին.»:
Մինչդեռ Օրենքի 15-րդ հոդվածով նախատեսված սահմանափակումները պետական գրանցման ենթակա սահմանափակումներ չեն, այլ սահմանում են փոխհատուցման ենթակա իրավունքների և բարելավումների շրջանակը՝ որոշելով, թե որ պահից հետո ծագած իրավունքները կամ կատարված բարելավումները փոխհատուցման ենթակա չեն։ Հետևաբար, առաջարկում ենք հանել նշված դրույթը:
	Ընդունվել է։

	6․ Նախագծի 2-րդ կետի 8-րդ ենթակետում նշվել է «8) սույն որոշումն ուժի մեջ մտնելուց հետո՝ յոթ օրվա ընթացքում, Հայաստանի Հանրապետության կրթության, գիտության, մշակույթի և սպորտի նախարարության բարձրագույն կրթության և գիտության կոմիտեն ապահովում է սույն որոշման պատշաճ ծանուցումը «Հանրության գերակա շահերի ապահովման նպատակով սեփականության օտարման մասին» օրենքի 7-րդ հոդվածի 5-րդ կետով սահմանված անձանց:»:
Առաջարկում ենք «պատշաճ ծանուցում» բառակապակցության փոխարեն նշել Օրենքի 17-րդ հոդվածով սահմանված կարգի մասին՝ նկատի ունենալով, որ այն առանձնահատուկ կարգավորում է նույն օրենքով նախատեսված փաստաթղթերի և տեղեկացումների պատշաճ իրականացման կարգը:
	Ընդունվել է։

	7․ Նախագծի 4-րդ կետով ուժը կորցրած է ճանաչվում Հայաստանի Հանրապետության կառավարության 2024 թվականի օգոստոսի 22-ի «Երևան քաղաքի և Հայաստանի Հանրապետության Արագածոտնի մարզի Աշտարակ համայնքի Սասունիկ բնակավայրի վարչական սահմաններում գտնվող որոշ տարածքների նկատմամբ հանրության գերակա շահ ճանաչելու մասին» N 1323-Ն որոշումը:
Առաջարկում ենք նշված կարգավորումը նախատեսել Կառավարության որոշման 1-ին կետով, քանի որ նույն տարածքների նկատմամբ հանրության գերակա շահ ճանաչելու վերաբերյալ նոր որոշում կարող է ընդունվել միայն նախկինում ընդունված համապատասխան որոշումն ուժը կորցրած ճանաչելուց հետո։ Այսինքն՝ նախ անհրաժեշտ է դադարեցնել գործող նորմատիվ իրավական ակտի գործողությունը, որից հետո միայն ընդունել նույն տարածքների նկատմամբ հանրության գերակա շահ ճանաչելու մասին նոր որոշում։

	Ընդունվել է։

	8․ Նախագծի ընդունման հիմնավորումներում նշվել է «Նախկին որոշմամբ նախատեսված օտարման գործընթացը փաստացի չի անցել սեփականության օտարման պայմանագրերի կնքման, փոխհատուցման վճարման և ձեռքբերողի սեփականության իրավունքի պետական գրանցման փուլեր, իսկ ՀՕ-28-Ն օրենքի ուժի մեջ մտնելու արդյունքում օտարման հետագա ընթացակարգերը ենթակա են իրականացման նոր իրավական կարգավորումների ներքո։ Այդ պայմաններում Նախկին որոշման հիման վրա գործընթացը շարունակելը կարող է առաջացնել իրավական և ընթացակարգային անորոշություն՝ թե՛ օտարվող սեփականության նույնականացման, թե՛ նկարագրության արձանագրությունների կազմման, թե՛ սեփականատերերի և գույքային իրավունքներ ունեցողների ծանուցման և փոխհատուցման երաշխիքների կիրառման տեսանկյունից։»:
Նման պայմաններում կարող է ստեղծվել տպավորություն, որ ««Հանրության գերակա շահերի ապահովման նպատակով սեփականության օտարման մասին» օրենքում փոփոխություններ և լրացումներ կատարելու մասին» 2026 թվականի փետրվարի 11-ի ՀՕ-28-Ն օրենքը հստակ և որոշակի չի կարգավորում դրանով նախատեսված իրավակարգավորումների գործողությունը ժամանակի մեջ: 
Մինչդեռ Օրենքը չի նախատեսում դրա՝ հետադարձ ուժով կիրառման հնարավորություն, հետևաբար գործում է նորմատիվ իրավական ակտի ժամանակային գործողության վերաբերյալ ընդհանուր՝ օրենքի ուժի մեջ մտնելուց հետո գործող հարաբերությունների վրա տարածվելու կարգավորումը: Ըստ այդմ՝ նախքան օրենքի ուժի մեջ մտնելը կայացված Կառավարության որոշումներով հանրության գերակա շահ ճանաչված սեփականության օտարման գործընթացներն իրականացվում են մինչև Օրենքի ուժի մեջ մտնելը գործած խմբագրությամբ իրավակարգավորումներին համապատասխան։ 
Այս մոտեցումը բխում է իրավական որոշակիության և կանխատեսելիության պահանջներից, քանի որ հանրության գերակա շահ ճանաչելու գործընթացն իր իրավական հիմքը ստանում է, այսինքն՝ սկսվում է Կառավարության որոշման ընդունմամբ, որպիսի պահի դրությամբ էլ նախատեսվում են հանրային շահի ճանաչման փաստական և իրավական նախադրյալները, անձանց համար կանխատեսելի է դառնում սեփականության իրավունքի սահմանափակման կամ օտարման իրավական ռեժիմը, ըստ այդմ՝ իրենց իրավունքների և պարտականությունների շրջանակը։
Հաշվի առնելով վերոգրյալը և օրենքի կիրառելիության վերաբերյալ հնարավոր տարաբնույթ մեկնաբանությունները բացառելու անհրաժեշտությունը՝ առաջարկում ենք վերախմբագրել Նախագծի ընդունման հիմնավորումները և որպես նոր որոշման ընդունման իրավական հիմք և անհրաժեշտության հիմնավորում հղում կատարել «Հանրության գերակա շահերի ապահովման նպատակով սեփականության օտարման մասին» օրենքում փոփոխություններ և լրացումներ կատարելու մասին» 2026 թվականի փետրվարի 11-ի ՀՕ-28-Ն օրենքի 15-րդ հոդվածի 2-րդ մասով նախատեսված պայմանների առկայությանը և դրանից բխող՝ նոր որոշում ընդունելու անհրաժեշտությանը։
Միաժամանակ, առաջարկում ենք նկատի ունենալ, որ Նախագծով օտարվող սեփականությունը ձեռքբերողը Հայաստանի Հանրապետությունն է, հետևաբար սեփականատերերին և գույքային իրավունքներ ունեցողներին փոխհատուցումները տրվելու են, իսկ սեփականությունն օտարելու գործընթացի ընթացքում առաջացած ծախսերը հատուցվելու են Հայաստանի Հանրապետության կողմից, այսինքն՝ ենթադրաբար պետական բյուջեի հաշվին:
Նման պայմաններում առաջարկում ենք վերանայել հիմնավորումներում նշված այն պնդումը, որ «Նախագծի ընդունման կապակցությամբ ՀՀ պետական կամ տեղական ինքնակառավարման մարմինների բյուջեներում եկամուտների և ծախսերի ավելացում կամ նվազեցում չի նախատեսվում:»:
	Ընդունվել է։

